Olumu Wakayima yali atambulatambula n’asanga eddiba ly'empologoma eryali mu musana nga lyanikiddwa n’alyambala olwo n’agenda ku kyalo kye gye bamuzaala. Olwokuba yali yeefuddefudde, abantu bonna bwe baamulaba baamuwa ekitiibwa era ne bamuvunnamira. Mu malala amangi, yayogera eri abantu olwo ne bakitegeera nti yali Wakayima yennyini gwe bamanyi bulijjo. Abantu bwe baakimanya ne nnannyini n’ajja n’amuwaamu obubooko obuwerera ddala okumumala akajanja. Waaliwo n’akaweewo akaavaayo ne kamugamba nti, ''Ssebo, edoboozi lyo ndimanyi''. Mu kuswala okungi, Wakayima yadduka emisinde n’addayo ku kyalo ekirala gye yatandika okubeera era teyadda ku kyalo ekyo.